
[bookmark: _Hlk15032308]Предмет: Одговор на постављено питање заинтересованог лица у поступку јавне набавке мале вредности, ЈНМВ І-02/2019 – Програмски пакети и информациони системи.

Дана 24.07.2019. године, Наручилац је добио захтев за додатним информацијама и појашњењима конкурсне документације, поднетог од стране заинтересованог лица у поступку јавне набавке добара – Набавка Програмски пакети и информациони системи ЈНМВ І-02/2019, за потребе Фонда за иновациону делатност.

На основу члана 63. Закона о јавним набавкама (“ Службени гласник РС”, број 124/2012, 14/2015 и 68/2015) Комисија за јавну набавку, на захтев заитересованог лица, доставља одговор на постављено питање.

ПИТАЊЕ:

У конкурсној документацији на стр. 10, Наручилац је навео да се додатни услов за пословни капацитет, тачка 2.2., односно да је понуђач овлашћени дистрибутер за територију Републике Србије од стране Microsoft-a доказује достављањем копије важећег уговора са Microsoft-ом. 
Обзиром да није могуће доставити такав уговор за тражене лиценце ( јер су Понуђачи партнери, а сами дистрибутери немају права продаје лиценци крајњим корисницима, већ само и једино партнерима), молимо вас да потврдите да је за испуњеност овог услова довољно доставити произвођачку ауторизацију за продају предметних добара на територији Републике Србије, издату и оверену од стране Microsoft-a.

ОДГОВОР:

[bookmark: _GoBack]За испуњеност услова бр. 2, из тачке 5.2. Конкурсне документације, да је понуђач овлашћени дистрибутер за територију Републике Србије од стране Microsoft-a, биће довољно доставити ауторизацију за продају предметних добара на територији Републике Србије, издату и оверену од стране Microsoft-a.

